  Майя Бывальцева «Удмуртия» издательство нырысьсэ нылпиослы аспӧртэм книга поттӥз. Бичетэ кык кылын кылбуръёс но буяно суредъёс пыризы, со сяна, книга берыкъяськись луэ, вераз ивортодэтъя «Удмуртия» агентстволы книгаез поттон понна кылкутӥсь Сергей Матвеев. Со мудрон шуыны луоз, малы ке шуоно одӥг книгае пыремын кык авторъёс, но со огшоры гинэ одӥгез бӧрсьы мукетыз ӧз пыре: тани книгаез учкиськод ке кутыса — одӥг автор, <…> мукет пала берыктӥськод но — мукет автор. Милям практикаямы, издательстволэн, нырысьсэ, дыр, сыӵе ужмы, проектмы, шудод-а, мар-а, кудзэ ми быдэстӥм Сергей Матвеев«Двенадцать братьев=Дас кык агай-вынъёс. Пальчики-удальчики=Чиньыосын шудонъёс» книгае Дэбесысь Светлана Федуловалэн но Ижкарысь Анюта Калашниковалэн удмурт но ӟуч кылын кылбуръёссы пыризы. Федуловалэсь ужъёссэ удмуртысь берыктӥз Удмуртиысь тодмо ӟуч кылбурчи Анатолий Демьянов. Кылбур борды суредъёсты Светлана Федулова, Василий Мустаев но Анна Шарычева быдэстӥзы. Со «буя ачид» жанрен поттэмын. Пичи пинал учке книгаез, кылбуръёссэ лыдӟе яке анай-атайёс солы лыдӟо, пинал кияз буёло карандашъёс кутэ но со суредъёсты буя Сергей МатвеевКнига 500 лыдын поттэмын. Кулэяськон луиз ке, сое будэтыны кема ӧвӧл, шуиз Сергей Матвеев но та выллем книгаос бордын издательство азьланяз но ужалоз шуыса ватсаз. «Мон малпасько, ми азьланяз но та выллем книгаос поттылом, малы ке шуоно мон ачим, кызьы-ай шуод —  мӧйы воргорон но, туж шумпотыса кутысал со книгаез, лыдӟысал но буяса пукысал», — вераз Матвеев. «Мудрон» книгаез издательстволэн вузкаронниысьтыз басьтыны луэ.  Тодэ вайытом, кемалась ӧвӧл «Удмуртия» издательство элькунысь кун архивын ужасьёсын выльдэм «Православные храмы Удмуртии» бичетэз поттӥз. Татын элькунысь котькуд черклэсь быдэс историзэ тодыны луоз. Тегъёс: Лулчеберет Ижкар нылпиос Удмуртия книгаос  